Dierlike Grafsteensangers – Wag 'n Bietjie
Written by the OP April 4, 2017 April 4, 2017
Dit het toe mos by Russell begin, hy wat nie ons meisiekind kon uitlos nie. Vlekkie, so 'n klein Foksie. Toe sit hy op haar vas en daar kom toe groot drama.
Ses welpies is gebore, maar twee is honnehemel toe nog voordat hulle die Riemland kon aanskou.
Begrafnis, met groot somberheid. Die buurt se kinders is daar, rent-a-crowd onder dwang. Tania is in standerd vyf en vat nie nee vir 'n antwoord nie.
Monique, Sandra, Elodi en haar sussie Leanae, die twee telge naasaan. Hennie, Tania se kleinsus Marchelle en Jeanine. Ook Die Fillistyn, tweejarige woelwater. Hy is Russell' se baas, as 'n Jack Russell ooit een sou kon hê.
En Boorgat. Van bloudraad gemaak, of dalk doringdraad. By die bek langs moet dit lemmetjiesdraad kon wees, daardie kant was skerp. Boorgat is uit wel, 'n boorgat, gered toe hy 'n welpie was. Herman was dalk sy kleinbasie. Maar…